Diari Oficial de la Generalitat Valenciana


Sumari del DOGV 2732, del 22-04-1996 (1996/837977)

RESOLUCIÓ de 12 d'abril de 1996, del director general d'Interior de la Conselleria de Presidència, per la qual es modifica la Resolució de 15 de febrer de 1996, de la directora general de Coordinació Institucional i Secretariat del Govern de la Conselleria d'Administració Pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2732

Data del DOGV
:   22-04-1996

Secció del DOGV
:   AUTORITATS I PERSONAL

Número del document
:   1996/837977


Data del document
:   12-04-1996

Organisme emissor
:   Conselleria de Presidència

Tipus de document
:   Resolució

Anàlisi jurídica

RESOLUCIó de 12 d'abril de 1996, del director general d'Interior de la Conselleria de Presidència, per la qual es modifica la Resolució de 15 de febrer de 1996, de la directora general de Coordinació Institucional i Secretariat del Govern de la Conselleria d'Administració Pública.   
Mitjançant resolució de la directora general de Coordinació Institucional i Secretariat de Govern, de 15 de febrer de 1996 (DOGV núm. 2.692, de 20 de febrer de 1996; correcció d'errades DOGV núm. 2.699, de 29 de febrer de 1996) es publicaren les convocatòries del concurs ordinari de 1996 per a la provisió de llocs de treball reservats a funcionaris d'administració local amb habilitació de caràcter nacional.  
Després d'aquesta publicació tingué lloc l'entrada, en aquesta Direcció General d'Interior, d'un decret de l'alcalde-president de l'Ajuntament de la Nucia (Alacant) de data 7 de març de 1996, i d'un acord del ple de la corporació de data 11 de febrer de 1996, mitjançant els quals es revoquen respectivament el Decret de l'Alcaldia de data 7 de febrer de 1996, de convocatòria de concurs ordinari de 1996 del lloc de secretaria i l'acord plenari de data 6 de febrer de 1996, pel qual s'aprovaren les bases específiques que havien de regir l'esmentat concurs, i se sol·licita la provisió d'aquest lloc a través del concurs unitari de 1996.  
Per tant, resolc:  
Primer  
Modificar l'annex II de la Resolució de 15 de febrer de 1996 de la directora general de Coordinació Institucional i Secretariat del Govern de la Conselleria d'Administració Pública, excloent-hi el lloc de treball de secretaria de l'Ajuntament de la Nucia (Alacant), en virtut de la revocació de la convocatòria i de les bases específiques reguladores del concurs efectuat respectivament pel Decret de l'Alcaldia de data 7 de febrer de 1996 i l'Acord Plenari de data 11 d'abril de 1996.  
Segon  
Contra aquesta resolució, que posa fi a la via administrativa, s'hi podrà interposar un recurs contenciós administratiu, en el termini de dos mesos a partir de la data de la seua publicació, davant el Tribunal Superior de Justícia de la Comunitat Valenciana, després de la comunicació prèvia de la seua interposició a la Direcció General d'Interior.  
València, 12 d'abril de 1996.- El director general d'Interior: José López Garrido.